
     JUDEŢUL TIMIŞ

     MUNICIPIUL TIMIŞOARA
     DIRECȚIA COMUNICARE-RELAȚIONARE
SC2019-17330/09.07.2019___________________________________________________________                                                                    
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea achitării taxei de membru al Asociaţiei EUROCITIES pentru anul 2019

1. Descrierea situaţiei actuale

Municipiul Timişoara a aderat la reţeaua de oraşe Eurocities în calitate de membru asociat în anul 2000, iar începând cu data de 1 ianuarie 2007, data aderării României la Uniunea Europeană, Municipiul Timişoara a devenit membru cu drepturi depline al asociaţiei.

Prin adresa înregistrată la Primăria Municipiului Timişoara cu nr. SC2019-17329 din 09.07.2019, Asociaţia EUROCITIES solicită achitarea taxei de membru pe anul 2019 în cuantum de 16.300  euro.
2. Schimbări preconizate şi rezultate aşteptate
EUROCITIES facilitează cooperarea şi diverse schimburi de cunoştinţe şi experienţe în reţea, între oraşele membre, şi promovează proiecte transnaţionale europene; face lobby pe lângă instituţiile Uniunii Europene pentru influenţarea politicilor europene care au impact asupra oraşelor şi cetăţenilor şi contribuie la dezvoltarea şi implementarea politicilor, legislaţiei şi programelor europene, Eurocities fiind un important partener de dialog al Comisiei Europene atât la nivel politic cât şi la nivel tehnic; dezvoltă campanii de promovare cu o problematică vastă - pe teme economice, sociale, culturale, de mediu etc. - de interes pentru oraşe, pentru conştientizarea şi schimbarea comportamentului cetăţenilor, împreună cu autorităţile municipale şi cu cetăţenii.

3. Alte informatii - Nu este cazul.
4. Concluzii
Considerăm necesară şi oportună aprobarea proiectului de hotărâre privind aprobarea achitării de taxei de membru al Asociaţiei EUROCITIES  pentru anul 2019.
PRIMAR,







VICEPRIMAR, 

   Nicolae Robu





             Dan Diaconu
DIRECTOR EXECUTIV,










         Ciprian Nyari

